CELEX: 32017R1465
Language: hu
Date: 2017-08-09 00:00:00
Title: A Bizottság (EU) 2017/1465 végrehajtási rendelete (2017. augusztus 9.) egyes áruk Kombinált Nómenklatúra szerinti besorolásáról

12.8.2017   
               
               
                  HU
               
               
                  Az Európai Unió Hivatalos Lapja
               
               
                  L 209/5
               
            A BIZOTTSÁG (EU) 2017/1465 VÉGREHAJTÁSI RENDELETE
      (2017. augusztus 9.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 9-én.
         
            
               a Bizottság részéről
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Szerkezet (úgynevezett „vezeték nélküli töltőlemez”), amely egy körülbelül 180 cm hosszú kábellel ellátott adapterből és egy töltőlemezből áll. A kábelnek van egy csatlakozója a töltőlemezhez való csatlakozáshoz. A lemez kör alakú, vastagsága körülbelül 8 mm, átmérője körülbelül 80 mm, tömege 51 g.
                     Az adapter a 240 V-os váltakozó (AC) áramot 12 V-os egyenárammá (DC) alakítja (egyenirányítja), és továbbítja a lemezhez. A lemez ezt az egyenáramot (DC) visszaalakítja váltakozó (AC) árammá (invertálja), majd azt a váltakozó (AC) áramot elektromágneses mezővé alakítja.
                     A szerkezetet készülékek vezeték nélküli töltésére tervezték. Mind a lemez, mind a feltöltésre kerülő készülék „Qi” technológiával működik, amely a készülékek vezeték nélküli töltésére vonatkozó szabvány. A vezeték nélküli töltés elektromágneses mezőn keresztül történik.
                     Lásd a képet (*1).
                  
                  
                     8504 40 90 
                  
                  
                     A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8504 , a 8504 40  és a 8504 40 90  KN-kódok szövege határozza meg.
                     A szerkezet funkcióit (áram egyenirányítása, invertálása, és elektromágneses mezővé való alakítása) a 8504 40  alszám tartalmazza. A 8504 50  alszám alá történő besorolás így kizárt.
                     A 8504 40 30  KN-kód alá, telekommunikációs berendezésekhez, automatikus adatfeldolgozó gépekhez és azok egységeihez használt statikus áramátalakítóként történő besorolás kizárt, mivel az AC/DC adapter számos különböző elektromos készülék áramellátására szolgál.
                     Mivel a berendezés lényeges jellemzőjét sem az áram egyenirányítása, sem az invertálása, sem az elektromágneses mezővé való alakítása nem határozza meg, így azt a 3. c) általános szabály alkalmazásával kell besorolni.
                     Következésképpen a szerkezetet a 8504 40 90  KN-kód alá, más statikus áramátalakítóként kell besorolni.
                  
               
            
         
            (*1)  A kép csupán tájékoztató jellegű.